stanford-oval/wikipedia huggingface dataset:
דיוניסיוס איש פוקאיה

| --- | --- |
 לידה:  המאה ה־6 לפנה״ס 
 תפקיד:  סטרטגוס 
 
טריארות יווניות בקרב, שיחזור.
דיוניסיוס, (ביוונית: Διονύσιος; המאה ה-5 לפנה"ס) היה מפקד צי איוני בן העיר פוקאיה. התפרסם כמפקד הכוחות האיונים המורדים בקרב לאדה נגד ממלכת פרס האחמנית.
ביוגרפיה

במסגרת המרד האיוני שהנהיג אריסטגורס ממילטוס קיבצו המורדים צי של ספינות מערים שונות. דיוניסוס היה המפקד של 3 ספינות שבאו מפוקאיה, מספר זעום לעומת המספרים שהביאו הערים האחרות. אולם במהלך אספת הקצינים התבלט דיוניסוס בנאום שנשא בפני חבריו לפיקוד: "ענייננו, אנשים איונים, עומדים על חודה של תער, או שנהיה חופשים או עבדים... ועתה אם אתם רוצים לקבל עליכם לשאת עמל, תהיינה לכם לפי שעה יגיעות, אחר כך יהיה בידכם להתגבר על אויביכם ולהיות חופשים. אבל אם אתם מתמכרים לחיי תפנוקים ולאי-סדרים, אין לי שום תקווה בשבילכם..." המפקדים האחרים התרשמו מדבריו ונתנו לו לפקד על כל הצי שכלל 353 טריארות. הוא דרש מאנשיו משמעת ברזל ואימן אותם יום ולילה בתרגילים מפרכים. האימונים כללו תנועה בטור עורפי, שהייתה התנועה הסטנדרטית של אוניות אל זירת הקרב, דייקפלוס (diekplous) ולוחמת סיפונים. זוהי העדות הכתובה הראשונה לשימוש בדייקפלוס, שנחשב לאחת מתנועות התקיפה לניגוח היעילות ביותר בלוחמה הימית בעת העתיקה. הדייקפלוס בוצע על ידי שייטת הערוכה בשורה חזיתית או פונה ועוברת מטור עורפי לשורה חזיתית. מטרת האוניות התוקפות הייתה להבקיע דרך (diekplein) אוניות האויב המסודרות גם הן במערך חזיתי, לשבור את משוטיהן תוך כדי ההבקעה ועל ידי כך לשתק את תנועתן. כשהן חסרות יכולת לנוע, חשופות האוניות הפגועות למהלומות ניגוח קטלניות נוספות. אולם האיונים זעמו על כך שאדם שהביא עמו רק שלוש ספינות נותן להם פקודות קשות כל כך, והפסיקו לציית לו. המצב בצי האיוני היה בכי רע, חוסר סדר שרר בכל. הפרסים שיחדו את הקפטנים של הספינות שבאו מסאמוס כדי שבשעת הקרב יערקו. קרב לאדה הוכרע למעשה עוד בטרם החל, כאשר התחיל הקרב נמלטו מרבית הספינות הסאמיות, מה שזרע פאניקה בצי וספינות מלסבוס נמלטו גם הן, הפרסים זכו בניצחון מוחץ. במהלך הקרב דיוניסוס שבה שלוש ספינות פרסיות, הוא נמלט אתן לפיניקיה ושדד ספינות מסחר. בכסף שהרוויח נמלט לסיציליה והפך לשודד ים. אולם בזז רק ספינות קרתגיות ואטרוסקיות ולא נגע לרעה ביוונים.
לקריאה נוספת

כתבי הירודוטוס. מתורגמים מיוונית עם מבוא והערות מאת ד"ר אלכסנדר שור. 2 כרכים. ירושלים, הוצאת ראובן מס, תרצ"ה. העתק דיגיטלי באתר "דעת".
הרודוטוס. היסטוריה. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.
צבי הרמן. קרתגו - המעצמה הימית. תל אביב, הוצאת מסדה, 1963.
משה עמית, תולדות יוון הקלאסית, הוצאת מאגנס, תשס"ב (הספר בקטלוג ULI)
Herodotus. Translated by A.D. Godley. The Loeb Classical Library. Cambridge (MA), Harvard University Press, and London, William Heinemann, 1922 (reprinted 1971). Digitized copy in:  Perseus
Bulwer, Edward Lytton. Athens, Its Rise and Fall: With Views of the Literature, Philosophy, and Social Life of the Athenian People. New York: Harper & brothers Publishers, 1852.
Rawlinson, George; Benjamin Jowett, Henry Graham Dakyns and Edward James Chinnock. Greek Historians: The Complete and Unabridged Historical Works of Herodotus, Thucydides, Xenophon and Arrian. New York: Random House Incorporated, 1942.
Shaw, Philip. The Sublime. New York: Routledge, 2006.
Thirlwall, Connop. A History of Greece. London: Longman, Brown, Green & Longmans, 1846.
Waltari, Mika; The Etruscan (Turms kuolematon, 1955).
הערות שוליים

↑  הרודוטוס, ספר שישי, 11. בתרגום ד"ר אלכסנדר שור.
↑  הרודוטוס, ספר שישי, 17.
ה'י"ז

ה'י"ז (5017)  היא שנה עברית  אשר  החלה ביום א' בתשרי, אור ל-21 בספטמבר 1256 (לפי הלוח היוליאני, שהיה נהוג אז), והסתיימה ביום כ"ט באלול, 9 בספטמבר 1257. שנה מסוג הכז, איננה מעוברת, ואורכה 354 ימים. זו שנה חמישית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דה 1975

| --- | --- |

 מקום הקמה:  אנגליה ווילמסלו, צ'שייר, אנגליה
 תקופת הפעילות:  מ-2012
 סוגה:  פופ רוק ‏•‏‏ סינת'פופ ‏•‏‏ אינדי פופ ‏•‏‏ אינדי רוק ‏•‏‏ אלקטרופופ ‏•‏‏ רוק אלטרנטיבי
 חברת תקליטים:  דירטי היט ‏•‏‏ פולידור ‏•‏‏ ואגרנט ‏•‏‏ אינטרסקופ
 the1975.com
 חברים
 מת'יו הילי אדם האן רוס מקדונלד ג'ורג' דניאל
דה 1975 (באנגלית: The 1975) היא להקת פופ רוק בריטית שקמה בשנת 2012.
דיסקוגרפיה > אלבומי אולפן

2013: The 1975
2016: I Like It When You Sleep, for You Are So Beautiful Yet So Unaware of It
2018: A Brief Inquiry into Online Relationships
2020: Notes on a Conditional Form
2022: Being Funny in a Foreign Language
דיסקוגרפיה > מיני אלבומים

2012: Facedown
2012: Sex
2013: iTunes Festival: London 2013
2013: Music for Cars
2013: IV
2013: Spotify Sessions
2014: Rdio Sessions
פרסים

2017, 2019: פרס המוזיקה הבריטית ללהקה הבריטית
2019: פרס המוזיקה הבריטית לאלבום השנה הבריטי (A Brief Inquiry into Online Relationships)
2019: פרס אייבור נובלו לשיר העכשווי הטוב ביותר ("Love It If We Made It")
2019: פרס אייבור נובלו לפזמונאי השנה
הערות שוליים

↑  שחר בן ימיני, ‏"מגעיל": סולן 1975 תועד מוצץ אצבע למעריצה בהופעה, באתר ‏מאקו‏, 9 בינואר 2023
| --- | --- |
בקרת זהויות :  ISNI: 0000 0004 6911 8306  LCCN: no2013126543  MusicBrainz: 5b6ebfe0-f72b-4902-bba9-74c8af0f1af0  NKC: osa2016911012  VIAF: 305347603   WorldCat (עם VIAF): 305347603
דוג'ואן ריצ'רדס

דוג'ואן אודיל ריצ'רדס (באנגלית: Dujuan Odile Richards; נולד ב-10 בנובמבר 2005 בפורט רויאל שבג'מייקה) הוא כדורגלן ג'מייקני המשחק בעמדת החלוץ באקדמיית פניקס בג'מייקה ובנבחרת ג'מייקה.
קריירת מועדונים

ריצ'רדס משחק באקדמיית פניקס בג'מייקה.
ב-24 ביוני 2023 חתם על חוזה בצ'לסי מהפרמייר ליג, החל מיום הולדתו ה-18.
קריירה בינלאומית

ב-11 במרץ 2023 ערך ריצ'רדס את הופעת הבכורה שלו בנבחרת ג'מייקה, בהפסד 1-0 לנבחרת טרינידד וטובגו במשחק ידידות.
הוא נכלל בסגל נבחרת ג'מייקה לטורניר גביע הזהב 2023. ב-28 ביוני 2023 הבקיע את שער הבכורה שלו בנבחרת, בניצחון 4-1 על נבחרת טרינידד וטובגו במסגרת שלב הבתים של הטורניר.
הערות שוליים

↑  Richards recruited באתר הרשמי של צ'לסי, 24 ביוני 2023 (באנגלית)
| נבחרת ג'מייקה – גביע הזהב 2023 |
| --- | --- | --- |
|  1 בלייק •  2 למביקיסה •  3 למברט •  4 בל •  5 פינוק •  6 ברנרד •  7 ביילי •  8 ג'ונסון •  9 ברק •  10 דקורדובה-ריד •   11 ניקולסון •  12 גריי • 13 בויס-קלארק •  14 ריצ'רדס • 15 לטיבודיר • 16 פאריס • 17 לואו • 18 אנטוניו • 19 מריאפה • 20 לורנס • 21 בראון • 22 ראסל • 23 ווייט • מאמן: האלגרימסון |  1 בלייק •  2 למביקיסה •  3 למברט •  4 בל •  5 פינוק •  6 ברנרד •  7 ביילי •  8 ג'ונסון •  9 ברק •  10 דקורדובה-ריד •   11 ניקולסון •  12 גריי • 13 בויס-קלארק •  14 ריצ'רדס • 15 לטיבודיר • 16 פאריס • 17 לואו • 18 אנטוניו • 19 מריאפה • 20 לורנס • 21 בראון • 22 ראסל • 23 ווייט • מאמן: האלגרימסון | ג'מייקה |
דוג'ון סטרלינג

דוג'ון הנריקס סטרלינג (באנגלית: Dujon Henriques Sterling; נולד ב-24 באוקטובר 1999 בלונדון שבאנגליה) הוא כדורגלן אנגלי המשחק בעמדת המגן הימני בקבוצת גלאזגו ריינג'רס מליגת העל הסקוטית.
קריירת מועדונים

סטרלינג גדל במחלקת הנוער של צ'לסי. ב-20 בספטמבר 2017 ערך את הופעת הבכורה שלו בקבוצה הבוגרת של המועדון, בניצחון 1–5 על נוטינגהאם פורסט במסגרת הסיבוב השלישי של גביע הפוטבול ליג לעונת 2017/2018. במהלך השנים הושאל לקבוצת קובנטרי סיטי מהפוטבול ליג הראשונה, ולקבוצות ויגאן את'לטיק, בלקפול וסטוק סיטי מהפוטבול ליג צ'מפיונשיפ.
ב-30 במאי 2023 חתם סטרלינג על חוזה לארבע שנים בגלאזגו ריינג'רס מליגת העל הסקוטית.
תארים

גביע ה-FA (1): 2017/2018
הערות שוליים

↑  Rangers Confirm Signing Of Dujon Sterling באתר הרשמי של גלאזגו ריינג'רס, 30 במאי 2023 (באנגלית)
דה-קומוניזציה

אחד הביטויים של דה-קומוניזציה היה שינוי שמות הרחובות. לפני 2017, רחוב אנה גרמן (אנ') בפוזנן הנציח את שמו של יוליאן לשצ'ינסקי (אנ')
דה-קומוניזציה הוא תהליך של פירוק מורשתם של מוסדות של מדינות קומוניסטיות (אנ') לרבות תרבות ופסיכולוגיה, במדינות הפוסט קומוניסטיות. משתמשים לרוב במונח בקשר למדינות לשעבר של הגוש המזרחי ומדינות ברית המועצות לשעבר כדי לתאר מספר שינויים משפטיים וחברתיים בתקופות הפוסט-קומוניזם שלהן לאחר המלחמה הקרה.
בחלק מהמדינות, דה-קומוניזציה כוללת איסורים על סמלים קומוניסטיים. בעוד שהם חולקים תכונות משותפות, תהליכי הדה-קומוניזציה התנהלו בצורה שונה במדינות שונות.
ארגוני דה-קומוניזציה > חוקרים ותובעים

צ'כיה - משרד התיעוד והחקירה של פשעי הקומוניזם
סלובקיה – מכון ההנצחה הלאומי (Ústav pamäti národa)
אסטוניה - הוועדה הבין-לאומית האסטונית לחקירת פשעים נגד האנושות
גרמניה - הנציב הפדרלי לרשומות השטאזי (BStU)
הונגריה – ועדת הזיכרון הלאומית
ליטא - המרכז הליטאי לחקר רצח עם והתנגדות
פולין - המכון לזיכרון לאומי – הוועדה לתביעה של פשעים נגד האומה הפולנית
רומניה – המכון לחקירת פשעים קומוניסטיים ברומניה
מולדובה – הוועדה לחקר הדיקטטורה הקומוניסטית במולדובה
אוקראינה - המכון האוקראיני להנצחה לאומית
העמדה לדין של קומוניסטים לשעבר

לאסטרציה (אנ') היא מונח המתייחס למדיניות ממשלתית העוסקת בהגבלת השתתפותם של קומוניסטים לשעבר, ובמיוחד אנשי מודיעין של המשטרה החשאית הקומוניסטית, בתפקידים פוליטיים ואפילו בתפקידים ציבוריים.
העמדה לדין של קומוניסטים לשעבר > היחס למנהיגי מדינה קומוניסטים שהודחו

אפגניסטן – מוחמד נג'יבאללה עונה והוצא להורג על ידי הטליבאן ב-1996, אף שלא הורשע בפשע.
בולגריה – שבע שנות מאסר נגזרו על טודור ז'יבקוב, בפועל הוא הועבר למעצר בית מסיבות בריאותיות ומאוחר יותר, ב-1996, הוא הוכרז חף מפשע על ידי בית המשפט העליון של בולגריה ושוחרר ממעצר בית זמן קצר לאחר מכן. הוא מת כאדם חופשי כעבור שנה.
קמבודיה - מבין מנהיג הקמר רוז', קאנג קק לאו הוא היחיד שהוגש נגדו כתב אישום (נפטר ב-2020, בעודו מורשע). פול פוט ומנהיגים אחרים חיו חופשיים ללא אישומים.
מזרח גרמניה - חלק מחברי ממשלת מזרח גרמניה, כמו אגון קרנץ הורשעו בדין. לעומתם, אריך הונקר, מנהיג גרמניה המזרחית, נעצר, אך שוחרר תוך זמן קצר וההליכים נגדו נזנחו בשל בריאותו הלקויה. הוא נפטר ב-1994.
פולין - וויצ'ך ירוזלסקי נמנע מרוב ההופעות בבית המשפט, בטענה לבריאות לקויה, ומעולם לא הורשע. הוא מת כאדם חופשי בשנת 2014 ונקבר בבית הקברות הצבאי פובונזקי, בהשתתפות נשיא פולין המכהן, וכן שני נשיאים לשעבר.
רומניה - ניקולאה צ'אושסקו ואשתו אלנה צ'אושסקו נידונו למוות והוצאו להורג על ידי כיתת יורים.
תוצאות

מפלגות קומוניסטיות מחוץ למדינות הבלטיות לא הוצאו מחוץ לחוק וחבריהן לא הועמדו לדין. רק כמה מקומות ניסו להדיר אפילו חברים בשירותים חשאיים קומוניסטיים מקבלת החלטות. במספר מדינות, המפלגה הקומוניסטית פשוט שינתה את שמה והמשיכה לתפקד.
סטיבן הולמס מאוניברסיטת שיקגו טען ב-1996 שאחרי תקופה של דה-קומוניזציה פעילה, היא נתקלה בכישלון כמעט אוניברסלי. לאחר תחילת השימוש בלאסטרציה, הביקוש עבור שעיר לעזאזל הפך נמוך יחסית, וקומוניסטים לשעבר נבחרו לתפקידים ממשלתיים גבוהים. הולמס מציין שהיוצא דופן האמיתי היחיד היה מזרח גרמניה לשעבר, שבה פוטרו אלפי מלשיני שטאזי לשעבר מתפקידים ציבוריים.
הולמס מציע את הסיבות הבאות לביטול הדה-קומוניזציה:
לאחר 45–70 שנות שלטון קומוניסטי, כמעט לכל משפחה יש חברים הקשורים למדינה הקומוניסטית. לאחר הרצון הראשוני "לעקור את האדומים" הגיעה ההבנה שענישה מסיבית היא שגויה ולהגדיר רק חלק מהם כאשמים זה לא צודק.
הדחיפות של הבעיות הכלכליות הנוכחיות של פוסט-קומוניזם הופכת את הפשעים של העבר הקומוניסטי ל"חדשות ישנות" עבור אזרחים רבים.
יש המאמינים כי דה-קומוניזציה היא משחק כוח של אליטות.
הקושי לעקור את האליטה החברתית מחייב מדינה טוטליטרית שתשלול זכויות מ"אויבי הציבור" במהירות וביעילות והרצון לתקינות גובר על הרצון לצדק עונשי.
ראו גם

דה-נאציפיקציה
דה-סטליניזציה
גולניאדה
הכרזת טימישוארה
הערות שוליים

↑  "German zastąpi działacza komunistycznego". radiopoznan.fm (בפולנית). נבדק ב-2018-05-18.
↑  "Lithuanian ban on Soviet symbols", BBC News, 17 יוני 2008, נבדק ב-3 יוני 2016 {{citation}}:  (עזרה)
↑  Shevchenko, Vitaly (14 באפריל 2015). "Goodbye, Lenin: Ukraine moves to ban communist symbols". BBC News. נבדק ב-3 יוני 2016. {{cite news}}:  (עזרה)
↑  "Greetings". The Committee of National Remembrance. נבדק ב-27 במרץ 2020. {{cite web}}:  (עזרה)
↑  "Flashback: When the Taleban took Kabul" (באנגלית בריטית). 2001-10-15. נבדק ב-2019-10-16.
↑  "BBC News | Europe | Bulgaria's ex-communist leader dies". news.bbc.co.uk. נבדק ב-2019-10-16.
↑  "Three presidents to attend Jaruzelski funeral". Polskie Radio dla Zagranicy. נבדק ב-2019-10-16.
↑  After socialism: where hope for individual liberty lies. Svetozar Pejovich.
1 2  Michael Mandelbaum (Ed., 1996) "Post-Communism: Four Perspectives", Council on Foreign Relations ISBN 0876091869
| --- | --- |
בקרת זהויות :  LNB: 000060102  NKC: ph832283
ה'כ"ב

ה'כ"ב (5022)  היא שנה עברית  אשר  החלה ביום א' בתשרי, אור ל-27 באוגוסט 1261 (לפי הלוח היוליאני, שהיה נהוג אז), והסתיימה ביום כ"ט באלול, 15 בספטמבר 1262. שנה מסוג זשה, היא מעוברת, ואורכה 385 ימים. זו שנה שלישית לשמיטה.
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ה'י"ד

ה'י"ד (5014)  היא שנה עברית  אשר  החלה ביום א' בתשרי, אור ל-26 באוגוסט 1253 (לפי הלוח היוליאני, שהיה נהוג אז), והסתיימה ביום כ"ט באלול, 13 בספטמבר 1254. שנה מסוג גכז, היא מעוברת, ואורכה 384 ימים. זו שנה שנייה לשמיטה.
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ה'ך'

ה'ך' (5020)  היא שנה עברית  אשר  החלה ביום א' בתשרי, אור ל-20 בספטמבר 1259 (לפי הלוח היוליאני, שהיה נהוג אז), והסתיימה ביום כ"ט באלול, 6 בספטמבר 1260. שנה מסוג זחא, איננה מעוברת, ואורכה 353 ימים. זו שנה ראשונה לשמיטה.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
דינמו מחצ'קלה (כדורגל)

דִינָמוֹ מָחָצְ'קָלָה (ברוסית: ФК "Дина́мо" Махачкала) הוא מועדון כדורגל סובייטי-רוסי מהעיר מחצ'קלה, שנוסד לראשונה בשנת 1927 אך פורק עד 2007 ונוצר מחדש בשנת 2021. מאז עונת 2024/2025 מתמודד בליגת העל הרוסית.
ברשות המועדון זכייה בגביע רוסיה הסובייטית 1967 ואליפות דאגסטן (1937, 1938, 1939, 1940, 1946, 1953, 1954, 1957). המועדון השתתף באליפויות ברית המועצות בשנים 1946, 1958-1991 ובאליפויות רוסיה בשנים 1993–2006. הוא פורק בשנת 2007, אך ב-29 ביוני 2021 הוקם מחדש באופן רשמי על בסיס מועדון מחצ'קלה שפורק.
שמות הקבוצה

1927—1957: דינמו
1958—1960: טמפ
1960—1995: דינמו
1996—1997: דינמו-איממאט
1998—2007 ומשנת 2021—: דינמו
היסטוריה > ברית המועצות (1927—1991)

המועדון הוקם בשנת 1927, כאשר חברת הספורט דינמו, הוקמה. שנה לאחר מכן הוקם אצטדיון בו נערכו משחקי הבית. במשך תקופה ארוכה, יותר מ-60 שנה (לפני הופעת מועדון אנז'י), דינמו הייתה קבוצת הדגל של הכדורגל בדאגסטן. בשנים 1937—1940 זכתה דינמו באליפות דאגסטן 4 פעמים ברציפות. בשנת 1946 הפכה דינמו לאלופת הרפובליקה בפעם החמישית. בשנת 1946 ערך המועדון את הופעת הבכורה שלו בליגה הסובייטית השלישית השלישית באליפות צפון הקווקז. בסוף העונה דינמו סיימה במקום השביעי מתוך שמונה אפשריות, אלא שהקבוצה פורקה ולא שיחקה בטורנירים לאומיים עד 1958. בעונות 1953, 1954 ו-1957, דינמו שוב זכתה באליפות דגסטן והפכה לאלופת הרפובליקה בפעם השמינית.
בשנת 1958, תחת השם "טמפ", הקבוצה החלה להופיע בליגה הראשונה (שנקראה אז ליגה "B"). בשנת 1960 הוחזר שמה הישן - "דינמו". בשנת 1967 דינמו, זכתה בבית ב', בליגה השנייה ועלתה לליגת המשנה הסובייטית. בשנת 1971, לאחר ארגון האליפות מחדש, החלה הקבוצה לשחק בליגה השנייה. בשנת 1989 דינמו סיימה במקום 17 וירדה לליגה השנייה הנמוכה.
היסטוריה > רוסיה (1993—2007)

בשנת 1993 דינמו החלה לשחק הליגה השנייה ברוסיה. בשנת 1994 סיימה הקבוצה במקום ה-20 באזור המערב ובשלוש השנים הבאות שיחק המועדון בליגה השלישית; בשנים 1996—1997 הוא נקרא "דינמו-איממאט". בשנת 1998, לאחר רפורמה במבנה הליגה, דינמו קיבלה את הזכות לשחק בליגה השנייה.
בשנת 2003 דינמו סיימה ראשונה באליפות הדרום של הליגה השנייה ועלתה לליגה הראשונה ובשנת 2005 סיימה במקום השישי בליגה הראשונה - במה שהיה להישג הגבוה בתולדות המועדון. לאחר סיום עונת 2006 (בה סיימה דינמו במקום 16), המועדון, שעד אז הגיע לשלב שמינית גמר הגביע הרוסי, נשלל מהשתתפות בליגה ובשנת 2007 שיחק בליגה השלישית החובבנית.
היסטוריה > המשכיות

בשנים 2011—2019, קבוצת דינמו-דגסטן (המכונה גם דינמו-דאגסטן-סודוסטרויטל ודינמו-דאגסטן-אנז'י בשנת 2018 ו-2019 בהתאמה) שיחקה באזור המחוז הפדרלי הדרומי / המחוז הפדרלי של צפון הקווקז בליגה השלישית. המועדון שימש לעיתים קרובות כממשיך דרכו של "דינמו" מחצ'קלה ההיסטורית. אלא שמאז שנת 2020, בליגה השלישית החובבנית פועלת קבוצה בשם "דינמו-דאגסטן" בשיתוף פעולה עם מועדון דינמו מוסקבה.
היסטוריה > הקמה מחדש

ב-29 ביוני 2021 הוכרז רשמית על הקמתה מחדש של קבוצת דינמו על בסיס מועדון מחצ'קלה, שהתמודדה קודם בליגה המקצוענית. קודם תוכנן כי מועדון לגיון דינמו ייקרא דינמו בפשטות, אך הרעיון נזנח.
הקבוצה החדשה התמודדה בעונת 2021/2022 בליגה הרוסית השנייה ובתום עונה אחת העפילה לליגת הכדורגל הלאומית של רוסיה. בעונת 2023/2024, אימן אותה גורבן ברדייב שהוליך אותה למקום הראשון בטבלת הליגה הראשונה, אך הוא עזב לפני תום העונה. עם זאת היא סיימה כסגנית אלופת הליגה הראשונה והעפילה לליגת העל הרוסית בכדורגל לראשונה בתולדותיה. מאז הקמתה מחדש, רשת המרכולים מגניט משמשת כספונסר הקבוצה.
סגל הקבוצה > שחקנים מפורסמים בעבר ובהווה

אנגולה אגאש קאסינטורה
חוף השנהב ויקטוריין אנגבאן
סרביה ולדימיר קובאשביץ'
קולומביה פרנסיסקו קאמפו
רוסיה סרדר סרדרוב
רוסיה קיריל זינוביץ'
רוסיה מוטאליפ עליבקוב
אצטדיון הקבוצה

במרבית שנותיה דינמו אירחה את משחקי הבית שלה באצטדיון דינמו הוותיק, המכיל 15,200 מושבים ונחנך לראשונה בשנת 1927.
בעקבות העפלתהּ לליגת העל הרוסית בתום עונת 2023/2024, עברה לארח את משחקי הבית באנז'י ארנה המודרני יותר ובעל תכולה של 26,400 מושבים.
תארים

סגנות: 2023/2024
הערות שוליים

↑  В Дагестане презентовали футбольный клуб «Динамо»
↑  "ФК Динамо-Дагестан-Анжи Махачкала" (ברוסית). МРОО СФФ ЮФО/СКФО. 2019-11-15. נבדק ב-2021-07-02.
↑  "ФК «Динамо-Дагестан» Махачкала" (ברוסית). МРОО СФФ ЮФО/СКФО. 2020-08-29. נבדק ב-2021-07-02.
↑  "ФК «Динамо-М» имени Л. И. Яшина Махачкала, филиал Каспийск" (ברוסית). МРОО СФФ ЮФО/СКФО. 2021-05-21. נבדק ב-2021-07-02.
↑  В Дагестане возродили футбольный клуб «Динамо»
↑  «Легион Динамо» ждут изменения

אנז׳י ארנה
ה'כ"א

ה'כ"א (5021)  היא שנה עברית  אשר  החלה ביום א' בתשרי, אור ל-7 בספטמבר 1260 (לפי הלוח היוליאני, שהיה נהוג אז), והסתיימה ביום כ"ט באלול, 26 באוגוסט 1261. שנה מסוג גכה, איננה מעוברת, ואורכה 354 ימים. זו שנה שנייה לשמיטה.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
דגל ליטא

| --- | --- |

 סוג הדגל:   דגל לאומי, דגל הצי האזרחי
 יחס אורך/גובה:  3:5
 הונף לראשונה:  1918
 קבלת מעמד רשמי:  20 במרץ 1989
 מוטיבים עיצוביים:  טריקולור אופקי צהוב-ירוק-אדום
 גרסאות נוספות

 
  דגל הצי הצבאי
 דגל המדינה ההיסטורי
 
  דגל מדיני
 גרסאות היסטוריות
 דגל ליטא הסובייטית
 
   דגל מדיני ואזרחי  היסטורי
דגל ליטא (בליטאית: Lietuvos vėliava) הוא דגלה הלאומי של ליטא. עיצובו הוא טריקולור אופקי של צהוב, ירוק ואדום. הדגל אומץ ב-20 במרץ 1989, כשנתיים טרם חידוש עצמאותה של ליטא בעקבות פירוק ברית המועצות. צבעי הדגל באותה תקופה, היו בהירים יותר. לאחר תקופת הכיבוש הנאצי (1941–1945) נכנס לשימוש הדגל הסובייטי, שהיה מורכב מדגל סובייטי אדום בסיסי עם שם הרפובליקה. דגל זה שונה לדגל האדום עם פס לבן ופס ירוק בתחתיתו. השינוי האחרון בדגל התרחש ב-2004, כאשר יחס הממדים השתנה מ-1:2 ל-3:5.
עיצוב וסמליות

עיצובו של הדגל ואופן השימוש בו הוגדרו בחוק העיצוב ב-26 ביוני 1991. החוק תוקן לאחרונה ב-8 ביולי 2004, כאשר השינויים העיקריים כללו החלפת היחס מ-1:2 ל-3:5 והאימוץ הרשמי של דגל היסטורי כדגל המדיני (דגל הממשלה). התיקון נכנס לתוקפו ב-1 בספטמבר 2004, לאחר שאושר על ידי הנשיא ולדאס אדמקוס.
הצבעים המדויקים של הדגל הלאומי ודגל המדינה נקבעו לפי מניפת הצבעים של פנטון, היחס של שני הדגלים חייב להיות 3:5, והגודל התקני צריך להיות בממדים של 1 על 1.7 מטר. לפי הכללים ניתן ליצור את הדגל בגדלים אחרים, אך גם במקרה זה חובה להתאימם לקוד הצבעים ולדרישות היחס שנקבעו בחוק.
הצהוב שבדגל מסמל את אור השמש, הירוק את האזורים המיוערים, והאדום מייצג את הדם שנשפך עבור המדינה. צבעי הפנטון הרשמיים פורסמו בשנת 2004; הרשימה שלהלן מראה את הצבעים הרשמיים ואת הצבעים המקבילים להם במערכות שונות:
| שיטה | צהוב | ירוק | אדום (סגול) |
| --- | --- | --- | --- |
| פנטון | 15-0955 TP / 1235 c/u | 19-6026 TP / 349 c/u | 19-1664 TP / 180 c/u |
| RGB | 253-185-19 | 0-106-68 | 193-39-45 |
| צבעי אינטרנט | fdb913 | 006a44 | c1272d |
| ‏CMYK‏ | 0-30-100-0 | 100-55-100-0 | 25-100-100-0 |
דגל המדינה (ההיסטורי)

בשנת 2004, ביחד עם החוק שאישר את השינוי ביחס הממדים של הדגל, אומץ דגל מדינתי, כך שהסמל הלאומי מוצג בצורת כרזת סמל. יחס הממדים בדגל זהה לזה של הדגל הלאומי. הדגל מכונה בלשון החוק "הדגל ההיסטורי", והוא הוצע על ידי ססלובאס יורסנאס (סגן יושב ראש הפרלמנט) ועל ידי אדמונדאס רימשה (יושב ראש ועדת ההרלדיקה). דגל זה הוצע גם בתור שלט האצולה של המדינה, ושניהם הוצעו לרגל 750 שנים להכתרתו של מינדאוגאס ב-1253. דגל המדינה והסמל עוצבו על ידי ארבידאס קז'דייליס. בעבר היה דגל זה בשימוש בקרב גרונוולד, ושימש גם דגל ממשלתי עבור ליטא המרכזית בין 1922 לבין 1939. היה זה אחד מהדגלים שנלקחו בחשבון בתור הדגל הלאומי במהלך ההכנות להפיכת ליטא למדינה עצמאית. בכך נוהגת ליטא כמו מדינות אחרות כגון פינלנד, ספרד, ונצואלה, גרמניה ותאילנד.
לפי "חוק הדגל הלאומי" מונף דגל המדינה באופן קבוע בשלושה מקומות: הארמון המלכותי של ליטא, טירת האי טראקאי ומוזיאון המלחמה הגדול ויטאטוס שבקובנה. כמו כן, הדגל מונף במקומות הבאים בימים מסוימים:
16 בפברואר - בסמוך לבית החתימות השוכן ברחוב פיליס שבווילנה
11 במרץ - בסמוך לבניין הפרלמנט של ליטא
6 ביולי - בסמוך לארמון הנשיאותי בווילנה
15 ביולי - בסמוך לבניין משרד ההגנה
25 באוקטובר - בסמוך לבניין הפרלמנט, הארמון הנשיאותי, ושדרת גדימינאס שבה יושבת הממשלה
דגלים אחרים

החל מ-1992 נמצא בשימוש גם הדגל הימי הלאומי של ליטא. לדגל יש רקע לבן עם צלב כחול, ובקנטון שלו מצויר הדגל הלאומי. רוחב כל אחד מריבועי הצלב הוא שביעית מרוחב הכוול של הדגל, ויחס הממדים הוא 1:2. מבחינה היסטורית דגל זה שימש את מועדון היאכטות של קובנה, אך ביחס של 2:3. דגלון החרטום מורכב מרקע לבן שעליו עוגן כחול המכוסה על ידי הסמל הימי של ליטא. הסמל הזה מורכב מעמודי גדימינאס צהובים על מסגרת עגולה אדומה. הצי הליטאי אימץ דגלון נפרד לשימוש על הספינות שלו.
ב-1993 קבע הפרלמנט הליטאי כי גם לנשיא המדינה יהיה דגל. הדגל מורכב מסמל ליטא המוחזק על ידי חד קרן וגריפון, כאשר הרקע צבוע בצבע אחיד. לפי חוק הדגל צבע הרקע הוא סגול, אך למעשה הצבע הנמצא בשימוש הוא אדום כהה. יחס הדגל הוא 1:1:2.
לכל אחד ממחוזות ליטא יש דגל נפרד, וכולם מורכבים לפי תבנית קבועה: ריבוע כחול, עשרה צלבי ויטיס בצבע זהב המשמשים שוליים עבור המאפיין שבמרכז הדגל, הנבחר על ידי המחוז עצמו. רוב האלמנטים המופיעים במרכז דגלי המחוזות מבוססים על הסמל הלאומי.
פרוטוקול הדגל

ניתן להניף את הדגל בצורה אנכית או אופקית ממבני ציבור, בתים פרטיים, בתי עסק, ספינות, כיכרות, או במהלך טקסים רשמיים. אם הדגל מונף בצורה אופקית הפס הצהוב צריך להיות למעלה, ואילו כאשר הוא מונף בצורה אנכית הפס הצהוב צריך להיות בצד השמאלי והפס האדום בצד הימני. הדגל אמור להיות מונף מזריחת השמש ועד השקיעה, ונציגויות של משרדי הממשלה מחוץ לליטא מחויבות להניף אותו בכל שעות היממה. הדגל חייב להיווצר לפי התקנים שנקבעו בחוק, וחל איסור לפגוע בו או להניח אותו על הקרקע.
בטקסי אבל ניתן להניף את הדגל בכמה דרכים. הדרך הראשונה, המכונה דגל בחצי התורן, מבוצעת באמצעות הנפת הדגל לראש התורן ולאחר מכן הנמכתו לשליש התורן. שיטה נוספת היא הצמדת סרט שחור לדגל המונף באופן קבוע על תורן. הסרט עצמו הוא ברוחב עשרה סנטימטרים, ומוצמד לראש הדגל כך שקצהו מגיע לתחתית הדגל. במהלך הלוויות הדגל עשוי לשמש ככיסוי לארונות הקבורה של חברי הממשלה, חיילים, חותמי חוק העצמאות של ליטא, ואישים שנקבעו בצו מיוחד של נשיא המדינה; לאחר מכן מקופלים הדגלים הללו ונמסרים ליורשי האישיות שמתה.
כאשר מניפים את דגל ליטא ביחד עם דגלים אחרים יש לעשות זאת בסדר קבוע מראש: הדגל הלאומי, הדגל המדינתי (ההיסטורי), דגלי מדינות זרות, דגל האיחוד האירופי, דגלי ארגונים לא ממשלתיים, דגל נשיא המדינה, דגלי ממשלה וצבא, דגלי המחוזות, דגלי ערים ודגלים אחרים. כאשר דגלים זרים מונפים לצד דגל ליטא הם מסודרים לפי שמות המדינות בשפה הליטאית, אך במקרים מסוימים הדגלים מסודרים לפי שפה אחרת.
דגל האיחוד האירופי מונף בליטא שהיא הצטרפה לארגון. דגל נאט"ו לא מוזכר במפורש בחוק, אך למרות זאת ניתן להניפו בליטא כיוון שגם היא חברה בנאט"ו. במקרים מסוימים מקובל להניף גם את דגל אסטוניה ואת דגל לטביה, בעיקר בחגיגות העצמאות של שלוש המדינות הבלטיות.